[{"text_idx": "#000000", "text": "UEA-membreco kostos 74 eu\u0306rojn jare"}, {"text_idx": "#000001", "text": "Mark Fettes parolas dum la komitata kunsido en lundo."}, {"text_idx": "#000002", "text": "En ekstra kunsido en lundo la komitato de UEA altigis la kotizon de membro-abonanto en ric\u0302aj landoj de 64 eu\u0306roj al 74 eu\u0306roj. Por nura reta membreco oni pagos 44 eu\u0306rojn jare. Kiom pagos log\u0302antoj de malpli ric\u0302aj landoj ne tute klaras."}, {"text_idx": "#000003", "text": "La renovigo de la membrosistemo estis la c\u0302efa temo de la komitata kunsido de UEA, kiu komencig\u0302is je 15.20 lunde posttagmeze, dudek minutojn post la anoncita horo. C\u0302i-foje pri la malfruo ne kulpis la kongresejaj gardistoj, kiuj ja zorge observis c\u0302iujn pasantojn \u2013 ili tamen ne baris la pordon, kiel en sabato."}, {"text_idx": "#000004", "text": "Anstatau\u0306e la malfruon kau\u0306zis mem la komitatanoj, el kiuj la plej multaj ne alvenis g\u0302ustatempe. Krome longan tempon postulis la fosado en stakoj de dokumentoj, kie la komitatanoj devis mem provi kunmeti la g\u0302ustan kolekton de paperoj por la aktuala kunsido, kvankam sur la tablo c\u0302efe kus\u0302is paperoj pri la bug\u0302eto, kiu tute ne estis traktota tiulunde."}, {"text_idx": "#000007", "text": "Pluraj komitatanoj plendis, ke ili ne ricevis dokumentojn, kiuj klare montrus c\u0302iujn detalojn de la proponata nova kotizsistemo, nek informojn pri tio, kiel la nova sistemo influos la financojn de UEA. Martin Scha\u0308ffer klarigis, ke lau\u0306 liaj kalkuloj UEA uzante la novan sistemon havos klare pli da kotizaj enspezoj en 2019 ol c\u0302i-jare, ec\u0302 se la fina kvanto de membroj en 2019 ne superus la kvanton de membroj en la mezo de 2018."}, {"text_idx": "#000012", "text": "El la kritikoj de Osmo Buller dum la komitata kunsido estis tamen levita nur la plej malgrava, tiu pri la nomo de la nova senpapera membrokategorio. Renato Corsetti proponis, ke la kategorio nomig\u0302u \u201cBaza membro\u201d, kaj tiun s\u0302ang\u0302on la komitato pli-malpli unuanime akceptis."}, {"text_idx": "#000013", "text": "Cetere la diskuto c\u0302efe temis ne pri la konkretaj efikoj de la proponata nova sistemo al la kvanto de membroj kaj la financoj de la asocio, sed pri la plej justa maniero difini la kotizojn por log\u0302antoj de malpli ric\u0302aj landoj. Lau\u0306 komitatano Michael Boris Mandirola la kotizniveloj proponitaj de la estraro ne estis sufic\u0302e diferencigitaj."}, {"text_idx": "#000016", "text": "Jam post la voc\u0302dono Mandirola korektis siajn pli frue prezentitajn kalkulojn kaj klarigis al la komitato, kion g\u0302ia decido signifas. C\u0302ar la baza kotizo por Nederlando estis difinita je 44 eu\u0306roj, log\u0302antoj de la plej malric\u0302aj landoj lau\u0306 li venontjare pagos du eu\u0306rojn por membri en UEA."}, {"text_idx": "#000017", "text": "La komitato kunsidas en salono Hodler."}, {"text_idx": "#000022", "text": "Lau\u0306 la propono de la estraro la prezo de la papera revuo por membroj estu 30 eu\u0306roj jare, sed Dietrich Weidmann opiniis, ke la membroj-abonantoj prefere pagu 40 eu\u0306rojn jare."}, {"text_idx": "#000030", "text": "G\u0302enerala direktoro Martin Scha\u0308ffer atentigis, ke simpla abono de la papera revuo jam nun kostas 32 eu\u0306rojn, kaj fine la komitato kun granda plimulto akceptis la proponon de la estraro. Do log\u0302antoj de Nederlando kaj simile ric\u0302aj landoj en 2019 pagos 44 eu\u0306rojn por baza (reta) membreco en UEA, kaj pliajn 30 eu\u0306rojn por la revuo. Jarlibron membroj ne plu ricevos."}, {"text_idx": "#000032", "text": "La kunsido estis longigita g\u0302is la 18-a horo, sed la tempo tamen ne sufic\u0302is por pritrakti proponon pri dumviva reta membreco. Pluraj komitatanoj esprimis konsternon pri la ideo, ke por 30 eu\u0306roj log\u0302antoj de malric\u0302aj landoj povus ricevi dumvivan membrecon. La plua diskuto pri la temo estis prokrastita g\u0302is la lasta komitata kunsido, kiu okazos vendrede."}, {"text_idx": "#000033", "text": "La plej grava temo en vendredo sendube estos la bug\u0302eto de UEA por 2019, sed ne tute klaras, c\u0302u la bug\u0302eta propono de la estraro plu validas, post kiam la komitato s\u0302ang\u0302is g\u0302ian bazon, malaltigante la kotizojn por malpli ric\u0302aj landoj. Aliflanke ankau\u0306 g\u0302is nun malkongruo kun la realo plej ofte ne malhelpis al la komitato akcepti bug\u0302etojn proponitajn de la estraro."}, {"text_idx": "#000037", "text": "kotizoj de membro-abonanto en ric\u0302aj landoj de 74 eu\u0306roj = tro multekostas = malpli da membroj kaj ric\u0302aj landoj ne volas diri ric\u0302ajn membrojn !"}, {"text_idx": "#000049", "text": "Pri Esperanto-USA, la asocio estas tre malgranda. Estus interese vidi analizon de ag\u0302oj de membroj. Sed ec\u0302 se duono estus \"junuloj\", temus pri eteta grupo."}, {"text_idx": "#000059", "text": "Kio estas la rilato kun SAT?"}, {"text_idx": "#000091", "text": "Alig\u0302i al 400 aliaj abonantoj"}]